**COMUNA ALEXANDRU ODOBESCU,**

**JUDEȚUL CĂLĂRAȘI COD FISCAL:3966281**

**TEL/FAX:0242533600, e-mail:primaria\_alodobescu@yahoo.com**

 DISPOZITIE privind stabilirea perioadei în care se desemnează reprezentanții funcționarilor publici în Comisia paritară din cadrul Primăriei comunei Alexandru Odobescu, județul Călărași

Primarul comunei Alexandru Odobescu, județul Călărași,

Având în vedere:

* raportul nr. 2546/16.06.2026 al d-rei Ilie Doinita, secretarul general al comunei, prin care propune emiterea unei dispoziții privind stabilirea perioadei în care se desemnează reprezentanții funcționarilor publici în Comisia paritară din cadrul Primăriei comunei Alexandru Odobescu, județul Călărași;
* prevederile art. 488-489 din Ordonanța de Urgență a Guvernului nr. 57 din 3 iulie 2019 privind Codul administrativ, cu modificările și completările ulterioare;
* prevederile art. 3 — 12 din Hotărârea Guvernului nr. 302/2022 pentru aprobarea Normelor privind modul de constituire, organizare și funcționare a comisiilor paritare, componența, atribuțiile și procedura de lucru ale acestora, precum și a normelor privind încheierea și monitorizarea aplicării acordurilor colective;

In temeiul art. 196 alin.(l) lit. b din Ordonanța de Urgență a Guvernului nr. 57 din 3 iulie 2019 privind Codul administrativ, cu modificările și completările ulterioare, D IS PU N E: Art.1. Desemnarea reprezentanților funcționarilor publici în Comisia paritară din cadrul Primăriei comunei Alexandru Odobescu, județul Călărași, se va realiza în perioada 17.06.2025 – 30.06.2025 după cum urmează: -un membru titular și un membru supleant al comisiei paritare vor fi desemnați de către Primarul comunei Alexandru Odobescu; -un membru titular și un membru supleant al comisiei paritare vor fi desemnați de către funcționarii publici din cadrul aparatului de specialitate al Primarului comunei Alexandru Odobescu. Art.2. Alegerea reprezentanților funcționarilor publici se realizează prin vot secret de către funcționarii publici din cadrul aparatului de specialitate al Primarului comunei Alexandru Odobescu. Art.3. (1) Pot fi membri în comisia paritară numai funcționarii publici definitivi care exercită un raport de serviciu pe perioadă nedeterminată în cadrul Primăriei comunei Alexandru Odobescu. (2) Nu poate fi membru al comisiei paritare funcționarul public care se află în următoarele situații de incompatibilitate: a)este conducătorul autorității sau instituției publice pentru care este constituită comisia paritară; b)este soț, rudă până la gradul al patrulea inclusiv sau afin cu conducătorul autorității ori instituției publice, cu membrii organelor de conducere ale sindicatului reprezentativ al funcționarilor publici sau cu ceilalți membri titulari și supleanți ai comisiei paritare; c)este membru titular sau membru supleant al comisiei de disciplină; d)a fost sancționat disciplinar, iar sancțiunea disciplinară nu a fost radiată, în condițiile prevăzute de Ordonanța de urgentă a Guvernului nr. 57/2019, cu modificările și completările ulterioare.

Art.4. Prezenta dispoziție poate fi contestată la Tribunalul Călărași, potrivit Legii nr. 554/2004 a contenciosului administrativ, cu modificările și completările ulterioare.

Art.5. Prevederile prezentei dispoziții vor fi aduse la îndeplinire de persoanele nominalizate la art. 3.

Art.6. Secretarul general al comunei va comunica prezenta dispoziție funcționarilor publici din aparatul de specialitate al Primarului comunei Alexandru Odobescu, Instituției Prefectului —Județul Călărași și o va afișa la sediul instituției, pe site-ul https://primariaodobescu.ro/, în termen de 3 zile lucrătoare de la data emiterii și rămâne afișat până la finalizarea procedurii de constituire a comisiei paritare.

**PRIMAR, Avizat pentru legalitate**

 **Niculae EREMIA Secretar. U.A.T**

 **Doinita Ilie**

**Nr. 66**

**Emisă la comuna Alexandru Odobescu**

**Astăzi 16.06.2025**